સામાન્ય ગુનાની માફક જે કાર્યવાહી કરવામાં આવે છે તેનાથી આ કિસ્સામાં અલગ જ કાર્યવાહી હોય છે. માદકપદાર્થોના વેચાણની બાતમી મળે ત્યારથી જ પોલીસને પંચનામાની કાર્યવાહી કરવી પડે છે. પોલીસ મથકમાં જ બે પંચો બોલાવીને તેમની સહિઓ લેવામાં આવે છે. ત્યારબાદ વજન કાંટાવાળાને બોલાવવામાં આવે છે તેની પણ પંચનામામાં સહિ લઇ વજન કાંટા સાથે સ્થળ પર દરોડો પાડવાનો હોય છે. દરોડા પાડતા પુર્વે ડીવાયએસપી કક્ષાના અધિકારીની લેખિત મંજુરી પણ લેવામાં આવે છે. પોલીસની ભાષામા આ અધુરુ પંચનામું ગણાય છે. જો, સ્થળ પરથી માદકપદાર્થ મળે તો ત્યારબાદ ત્યાંથી અધુરુ પંચનામુૂં આગળ વધે છે. આ મામલે એફએસએલને બોલાવવામાં આવે છે. અને ત્યાં પણ પંચોની હાજરીમાં જથ્થો સીલ કરવાનો રહે છે. ત્યારબાદ એફઆઇઆર દાખલ કરવામાં આવે છે. અહિથી જ કામ અટકતુ નથી.